《通济桥》
元代·张仲深

浮梁驾长虹，溪流浩无极。眷兹缔构功，谅哉殚庶力。

崇栏护沧波，修栋走白日。巨砥累十寻，瑰材逸千尺。

灵鳌负屃赑，老蜃吸业岌。念昔病涉者，憧憧今有适。

浮屠广私恩，迥踰溱洧迹。期尔千斯龄，永永如砥直。

慨彼岩廊姿，骈列皆柱石。顾维通济功，安事作舟楫。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。